Џиновски пацифички даждевњак
Џиновски пацифички даждевњак () је мала фамилија репатих водоземаца која садржи само један живући род Dicamptodon (Гуд, 1989) са четири описане врсте. Познати су још и под називом пацифички џиновски даждевњаци јер су пронађени на западној обали Пацифика у Северној Америци. Представници ове фамилије су веома слични врстама фамилије Ambystomatidae, само што су већи (достижу дужину од 30 цм).

Оплођење је унутрашње после чега женке сносе јаја и воде бригу о њима. Педоморфоза је факултативна тако да неке јединке метаморфозирају у потпуности, док друге остају ларве целог живота. Тако једна врста, Dicamptodon copei, не метаморфозира, задржава шкрге и водено станише током читавог живота. Ларве имају кратке спољашње шкрге и 4 пара шкржних прореза. Одрасле форме су терестичне и дишу на плућа. Робусне су грађе тела и удова и широке главе. Дорзална површина тела ишарана је смеђом и црном бојом. Диплоидан број хромозома је 28.

Настањују четинарске шуме, тако што ларве живе испод стена у изворима и потоцима, а одрасле јединке испод камења и коре на шумском тлу. Адулти су активни ноћу и то посебно после јаких киша.

Станиште 

Настањују шумовите пределе који имају сталне чисте потоке. Типично то су четинарске шуме са релативно влажном подлогом. Ларве најчешће настањују потоке, али веће ларве се могу наћи и у рекама или малим језерима.
Ларве живе испод стена у изворима и потоцима, а одрасле јединке испод камења и коре на шумском тлу.

Распрострањеност 
Северозападна северна Америка.
Фамилија је уско дистрибуирана и ограничена на пацифички регион северозападне северне Америке. Изолована група популација Dicamptodon ensatus настањује централни и јужни део полуострва Сан Франциско у Калифорнији.
Врсте су мање или више дистрибуиране у приморским регионима од севера Сан Франциска до југа Олимпијског полуоства у Вашингтону, и од југа Каскадских планина у Орегону до приморских планина југозападне Британске Колумбије (але не у Ванкуверу и околиним острвима). Једна врста Dicamptodon aterrimus је дисконтинуирано дистрибуирана и јавља се у планинама северног Ајдаха и у северозападној Монтани

Класификација 
Једини данашњи род Dicamptodon ове фамилије обухвата следеће врсте:
 Dicamptodon aterrimus
 Dicamptodon copei
 Dicamptodon ensatus
 Dicamptodon tenebrosus

Поред једног рецентног рода ова фамилија обухвата и следеће изумрле родове:
 Ambystomichnus,
  Bargmannia,
  Chrysotriton,
  Geyeriella и
 Wolterstorffiella (Естес, 1981).

Раније су ове фосилне врсте припадале фамилији Ambystomatidae, да би касније били премештени заједно са родом Rhyacotriton у фамилију Dicamptodontidae. Молекуларне филогенетске студије (Ларсон, 1991; Ларсон и Димичк, 1993) показале су да су родови Dicamptodon и Ambystoma међусобно сродни, а да им је Rhyacotriton само далеки рођак па да према томе не би требало да се налазе у истој групи. Тако се Rhyacotriton сада налази у засебној фамилији Rhyacotritonidae (Гуд и Вејк, 1992).

Референце

Спољашње везе 

 Tree of Life: Dicamptodontidae
 Dicamptodon at CalPhotos